Diari Oficial de la Generalitat Valenciana


Sumari del DOGV 2589, del 20-09-1995 (1995/836145)

ORDRE de 16 de juny de 1995, de la Conselleria d'Economia i Hisenda, per la qual acorda l'adquisició per la Generalitat Valenciana d'una finca rústica denominada Vereda de Sendres, situada en el paratge natural del Fondó en el terme municipal de Crevillente (Alacant).
----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/06/16/(2)/dof/vci/html**

### Dades del document

Número de DOGV
:   2589

Data del DOGV
:   20-09-1995

Secció del DOGV
:   DISPOSICIONS GENERALS

Número del document
:   1995/836145


Data del document
:   16-06-1995

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

ORDRE de 16 de juny de 1995, de la Conselleria d'Economia i Hisenda, per la qual acorda l'adquisició per la Generalitat Valenciana d'una finca rústica denominada Vereda de Sendres, situada en el paratge natural del Fondó en el terme municipal de Crevillente (Alacant).   
En el marc de la política de la Generalitat Valenciana en matèria de conservació, protecció i desenvolupament del medi natural, aquesta administració autonòmica està duent a terme una sèrie de projectes d'inversió en l'adquisició de terrenys situats en els espais naturals protegits de l'àmbit de la Comunitat Valenciana amb participació en el finançament de fons europeus.  
Mitjançant l'adquisició de la denominada Vereda de Sendres, situada en el terme municipal de Crevillente, es fa factible abordar la constitució d'una reserva natural dins del paratge natural del Fondó, contribuint amb això a l'èxit d'altres projectes els objectius dels quals coincideixen plenament, amb el Programa d'accions per a la conservació de les zones humides del Fondó i de la Marjal de Pego-Oliva i la creació de la xarxa d'àrees de reserva per al samaruc en la Comunitat Valenciana, cofinançant per la Comissió de la Comunitat Econòmica Europea a càrrec del programa Life.  
A petició del conseller de Medi Ambient, i d'acord amb les facultats que tinc atribuïdes per l'article 30 de la Llei 3/1986, de 24 d'octubre, de Patrimoni de la Generalitat Valenciana, i ateses les valoracions i els informes que consten en l'expedient,   
ORDENE:  
Article primer   
Acordar l'adquisició mitjançant contractació directa a títol onerós i en virtut de compra-venda de la finca rústica que a continuació es descriu:   
Rústica. Un tros de terra saladar inculta, en el terme de Crevillente, lloc anomenat Sant Felip Neri, punt conegut com Pas del Llop, de trenta-set hectàrees, vint-i-sis àrees i vint centiàrees, equivalents a tres-centes noranta-una tafulles, que confronta: pel nord, amb José Serrano Martínez, hereus de Juan Sepulcre, Antonio Lledó Candela, Antonio Parra Sempere, Antonio Molina Candela, Francisco Serrano, Antonio Martínez Ballesta i José Mateu Mateu; per l'est, amb Lucas Hurtado i CompaÑía de Riegos de Levante. Té camí carril fins a la Vereda de Sendres.  
Aquesta finca figura inscrita a favor del Sr. Claudio López de Atalaya Amorós i de la Sra. Magdalena Alberola Luna, en el Registre de la Propietat d'Elx número tres, en el llibre 376, tom 1.226, foli 98 i finca núm. 28.935, inscripció 1ª.  
La finca anteriorment descrita es troba lliure de càrregues i gravàmens.  
Article segon  
1. S'acorda l'adquisició dels drets d'extracció del 50 per cent del volum d'aigua l'aprofitament del qual autoritze la Confederació Hidrogràfica del Segura en l'aqüífer existent en la finca que a continuació es descriu:  
Part de terra de saladar de 4 hectàrees, 34 àrees, de terra saladar, situada en el terme municipal de Crevillente, partit rural del Roal de Cortés, que confronta: pel nord, amb propietat de Matías Sansano; per l'est, amb propietats de la CompaÑía de Riegos de Levante; pel sud, amb la finca registral 13.010, i per l'oest, amb la finca registral 13.001. Figura inscrita a nom del Sr. Claudio López de Atalaya Amorós i de la Sra. Magdalena Alberola Luna, en el Registre de la Propietat d'Elx número tres, foli 195, llibre 149, tom 596 de Crevillente, finca 7.826, inscripció 6ª".  
2. S'acorda l'adquisició d'un dret real de servitud, que grava la finca esmentada en el número anterior d'aquest article en favor de la finca la propietat de la qual adquireix la Generalitat Valenciana, consistent en la instal·lació d'una estació de bombeig d'aigua, amb la caseta corresponent, en el lloc adequat de l'heretat servent per a l'extracció d'aquella, i d'accés per a l'ús i la reparació, sempre que siga necessari.   
3. S'acorda l'adquisició d'un dret real de servitud, que grava la finca esmentada en el punt primer d'aquest article en favor de la finca la propietat de la qual adquireix la Generalitat Valenciana, consistent en la instal·lació d'una canonada d'un diàmetre i característiques constructives que permeten transportar el cabal d'aigua a què té dret la Generalitat Valenciana. La canonada discorrerà enterrada des de la caseta de bombeig fins a la via pecuària de la Vereda de Sendres, seguint el trajecte més curt possible. La servitud comportarà el dret a accedir fins a qualsevol punt de la canonada i a efectuar els moviments de terres necessaris per a realitzar les labors de revisió i reparació d'aquella que la Generalitat considere convenients.  
4. Les servituds que s'adquireixen duraran fins que s'esgote l'aqüífer.  
Article tercer  
La compra que necessàriament es formalitzarà en escriptura pública es realitzarà per un preu de quaranta-sis milions de pessetes (67.362.094 PTA), pagadores de la forma següent:  
- A càrrec del pressupost de 1995 i a la signatura de l'escriptura pública de compra-venda vint-i-tres milions de pessetes (73.898.115 PTA).  
- A càrrec del pressupost de 1996 i a pagar durant el primer quadrimestre, els restants vint-i-tres milions de pessetes (46.782.304 PTA).  
Les despeses i els impostos que se'n deriven seran pagats per les parts, segons la llei.  
Article quart  
El servei de Patrimoni de la Direcció General de Patrimoni i Nòmines realitzarà els tràmits necessaris per a fer efectiu el que disposa aquesta ordre.   
València, 16 de juny de 1995  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI